കെ.എസ്.ആര്.ടി.സി സ്റ്റേ സെന്റര് ഉദ്ഘാടനം ചെയ്തു പട്ടാമ്ബി: കൂറ്റനാട് നാഗലശ്ശേരി പഞ്ചായത്ത് ബസ് സ്റ്റാന്ഡ് കം ഷോപ്പിംഗ് സെന്ററില് കെ.എസ്.ആര്.ടി.സിയുടെ സ്റ്റേ സെന്റര് സ്പീക്കര് എം.ബി. രാജേഷ് ഉദ്ഘാടനം ചെയ്തു. കൂറ്റനാട് നിന്ന് തൃശൂര് മെഡിക്കല് കോളേജിലേക്കുള്ള ബസ് ഫ്ളാഗ് ഓഫ് ചെയ്താണ് സ്റ്റേ സെന്റര് പ്രവര്ത്തനം ആരംഭിച്ചത്. തുടര്ന്ന് പാലക്കാട്ടേക്കുള്ള മറ്റൊരു ബസ് സര്വീസ് കൂടി ഉദ്ഘാടനം ചെയ്തു. നാഗലശ്ശേരി പഞ്ചായത്ത് പ്രസിഡന്റ് ബാലചന്ദ്രന് അദ്ധ്യക്ഷനായി. ജില്ലാ ട്രാന്സ്പോര്ട്ട് ഓഫീസര് ടി.എ. ഉബൈദ്, നാഗലശ്ശേരി പഞ്ചായത്ത് സ്റ്റാന്ഡിംഗ് കമ്മിറ്റി ചെയര്മാന് എ.എം. രാജ, പഞ്ചായത്ത് വൈസ് പ്രസിഡന്റ് ഷാഹിദ എന്നിവര് സംസാരിച്ചു.